armvectores/hy_wikipedia_2023 huggingface dataset:
Տրասկուերա

Տրասկուերա (իտալերեն՝ Trasquera), կոմունա Իտալիայի Պիեմոնտ մարզի Վերբանիո Կուզիո Օսոլայի գավառում։
Բնակչությունը կազմում է 279 մարդ (2008 թվականի տվյալներով)։ Բնակչության խտությունը՝ 7 մարդ/կմ²։ Տարածքը՝ 39 կմ²։ Փոստային ինդեքս՝ 28868։ Հեռախոսային կոդ՝ 0324։
Տրասկուերան սահմանակից է Բոգնանկո, Կրևոլադոսոլա, Դոմոդոսոլա, Վարզո, Ցվիշբերգեն (Շվեյցարիա) մունիցիպալիտետներին։
Բնակավայրի հովանավոր սրբերն են համարվում Գերվասիուսը և Պրոտասիուսը։


== Ժողովրդագրություն ==
Բնակչության թվաքանակի փոփոխությունները.


== Կոմունայի վարչակազմ ==
Հեռախոսահամար՝ 0324 79120
Էլեկտրոնային փոստ՝ sindaco.trasquera@reteunitaria.piemonte.it


== Արտաքին հղումներ ==
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Ճենճառ

Ճենճառ, մթնոլորտային տեղում, ասեղնաձև սառցաբյուրեղների կուտակում՝ ծառերի ճյուղերի, հաղորդալարերի և այլ առարկաների վրա։


== Առաջացում ==
Առաջանում է գերսառած մառախուղի կաթիլների (հատիկային ճենճառ) և գոլորշու (բյուրեղային ճենճառ՝ երկարությունը՝ մինչև 1 սմ, հազվադեպ՝ մի քանի սմ) սառելու հետևանքով, թույլ քամու (0,1-2,5 մ/վ) և -15 °C-ից ցածր ջերմաստիճանի պայմաններում՝ երեկոյան և գիշերային ժամերին։
Տարվա ընթացքում ճենճառով քիչ օրեր լինում են Հայաստանի հյուսիս-արևելքում, Սևանա լճի արևելյան ափին և հարավ-արրելյան ցածրադիր վայրերում։ Ճենճառով շատ օրեր դիտվում են Ախուրյանի վերին ավազանում (30 օր), Արագած բլկում (64), Սիսիանի լեռնանցքում (68)։

Բարձրլեռնային գոտում ճենճառ դիտվում է սեպտեմբեր-մայիսին
ցածրադիր գոտում՝ դեկտեմբեր-փետրվարինՃենճառը կուտակվելով էլեկտրալարերի և հեռախոսալարերի վրա՝ հաճախ դրանց կտրվելու պատճառ է դառնում։
Արտամղում (այլ կիրառումներ)

Արտամղում, ինչ որ բան դուրս մղելը։ Որպես մասնագիտական եզր օգտագործվում է՝

Արտամղում (հոգեբանական), հոգեկան պրոցես։
Արտամղում (կինոխմբագրում), կինոխմբագրման հիմնական երեք անցման մեթոդներից մեկն է։
Կլեր Մուրադյան

Կլեր (Սեդա) Մուրադյան (ֆր.՝ Claire Mouradian, դեկտեմբերի 18, 1951(1951-12-18)), ֆրանսահայ պատմաբան։


== Կենսագրություն ==
Կրթությունը ստացել է Փարիզում, ավարտել Սորբոնի համալսարանը։ Աշխատում է Փարիզի գիտահետազոտությունների ազգային կենտրոնի Խորհրդային Միության և Արևելյան Եվրոպայի երկրների ինստիտուտում։ Հայ ժողովրդի նորագույն շրջանի պատմության մասնագետ է։
Աշխատությունները նվիրված են խորհրդա-թուրքական հարաբերություններին և հայկական հարցին, Խորհրդային Հայաստանի և հայ սփյուռքի կապերին, 1946-1962 թթ.-ի հայերի հայրենադարձությանը։ «Ստալինից մինչև Գորբաչով. խորհրդային մեկ հանրապետության պատմությունը. Հայաստան» (1990 թ., ֆրանս.) աշխատության մեջ քննարկել է վերջին տասնամյակներին Խորհրդային Հայաստանի զարգացման խնդիրները, ազգային մշակույթի վիճակը, լեզվի քաղաքականությունը, ժողովրդագրական վիճակը, եկեղեցու դերը։ Փորձել է վեր հանել Ղարաբաղյան շարժման պատճառները, ցույց տալ նրա ազդեցությունը Հայաստանի հասարակական-քաղաքական կացության վրա։ Մասնակցել է հայկական հարցին և հայերի ցեղասպանությանը նվիրված միջազգային մի շարք կոնֆերանսների։


== Աշխատություններ ==


=== Հեղինակ ===
Caucase, terres d'empire, éd. Armand Colin, Paris, 2005.
Les Massacres des Arméniens. Le meurtre d'une nation (1915-16), éd. Payot, Paris, 2005
Guerres et paix dans le Caucase, éd. Armand Colin, Paris, 2004
L'Arménie, Presses universitaires de France, Paris, 2002
De Staline à Gorbatchev : histoire d'une république soviétique, l'Arménie, éd. Ramsay, 1990


=== Մասնակցություն ===
Loin de l'Ararat... : Les petites Arménies d'Europe et de Méditerranée, Les Arméniens de Marseille, éd. Hazan, 2007
Arménie, une passion française : Le mouvement arménophile en France 1878-1923, éd. Magellan et Cie, 2007
1915 : j'avais six ans en Arménie, éd. L'Inventaire, Paris, 2007
Le Génocide des Arméniens (100 réponses sur), éd. Tournon, 2005
Le Livre noir du colonialisme, XVIe-XXIe siècle, de l’extermination à la repentance, éd. Robert Laffont, Paris, 2003
Ailleurs, hier, autrement : Connaissance et reconnaissance du génocide des Arméniens, numéro spécial de la Revue d’histoire de la Shoah, janvier-août 2003, coordination en collaboration avec Georges Bensoussan et Yves Ternon
Histoire des Arméniens, éd. Privat, Toulouse, 3e édition, 2003
Les Massacres de Diarbékir. Correspondance diplomatique du vice-consul de France, 1894-1896, éd. L'Inventaire, Paris, 2000
Arménie : 3000 ans d'histoire, MJCA, Marseille-Venise, 1988


== Ծանոթագրություններ ==
Ռեգինա Տոդորենկո

Ռեգինա Տոդորենկո (ռուս.՝ Регина Тодоренко, հունիսի 14, 1990, Օդեսա, Ուկրաինա), ուկրաինացի երգչուհի, երգահան, դերասանուհի և հաղորդավարուհի։ Նախկինում հանդես է եկել «Real O» երաժշտական խմբում՝ որպես մենակատար։ 2014 թվականից «Орёл и решка» հեռուստահաղորդման հաղորդավարուհի է։


== Կենսագրություն ==
Ռեգինա Տոդորենկոն ծնվել է 1990 թվականի հունիսի 14-ին Ուկրաինայի Օդեսա քաղաքում։
7-10 տարեկան հասակում խաղացել է դպրոցական «Балаганчик» թատերական խմբակում։ 12 տարեկանում թատերախմբի գլխավոր դերակատարուհին էր։ Բացի գլխավոր դերերից կատարում էր նաև երաժշտական սոլո հատվածներ։ 2007 թվականին ավարտել է Օդեսայի №22 դպրոցը և ընդունվել է Օդեսայի ազգային համալսարանի տրանսպորտային տեխնոլոգիաների և համակարգերի ֆակուլտետ։ Ավարտել է գերմաներենի և վարորդական կուրսեր։ Նրա սիրելի հեռուստաշոուն է «Աստղերի ֆաբրիկան»։


== Աղբյուրներ ==
Ռեգինա Տոդորենկո (կենսագրություն)


== Ծանոթագրություններ ==
Քաֆերզո Վերին

Քաֆերզո Վերին, գյուղ Արևմտյան Հայաստանում, Դիարբեքիրի վիլայեթի Բշերիկի գավառակում։


== Պատմություն ==
Թուրքերի կողմից կողոպտվել և ավերվել է 1895 թվականի ջարդերի ժամանակ։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Դիարբեքիրի նահանգի հայաբնակ բնակավայրեր


== Ծանոթագրություններ ==
Քեմփեն

Քեմփեն (գերմ.՝ Kempen),гքաղաք Գերմանիայի Հյուսիսային Հռենոս-Վեստֆալիա երկրամասում։ Մտնում է Ֆիրզեն շրջանի կազմի մեջ։ Ենթարկվում է Դյուսելդորֆի վարչական օկրուգին։ Զբաղեցնում է 68,79 կմ² տարածք։ Բաժանված է 4 քաղաքայյին շրջանների։ 2010 թվականի տվյալներով բնակչության թվաքանակը եղել է 35 890:  Պաշտոնական կոդը՝  05 1 66 012:


== Պատմություն ==
Պատմական փաստաթղթերում Քեմփենն առաջին անգամ հիշատակվել է 1186 էվականին։ Մոտավորապես 1290 թվականին արդեն վերածվել էր ամրացված բնակավայրի։ 1294 թվականի սկզբներին պաշտոնապես ստացել է քաղաքի կարգավիճակ։ 


== Քույր քաղաքներ ==
Քեմփենը բարեկամական սերտ կապեր է հաստատել հետևյալ քաղաքների հետ.

 Վամբրեշի, Ֆրանսիա (1972)
 Օրսե, Ֆրանսիա (1973)
 Իստ Քեմբրիջշիր, Անգլիա, Միացյալ Թագավորություն (1978)
 Վերդաու, Գերմանիա (1990)


== Պատկերասրահ ==

		
		
		
		
		
		
		


== Ծանոթագրություններ ==


== Գրականություն ==
Johannes Wilmius: Chronicon rerum Kempensium. Ins Deutsche übertragen von Felix Rütten. Bearbeitet und hrsg. von Jakob Hermes. Lambertz-Tölkes, Krefeld 1985. (Chronik von 1632.)
Gerhard Terwelp: Die Stadt Kempen im Rheinlande. 1. Teil Festschrift zur 600jährigen Jubelfeier. Kempen (Rhein) 1894.
Karl Baedeker: Die Rheinlande ... – Handbuch für Reisende. Verlag Karl Baedeker, Leipzig, 31. Aufl. 1909.
Hans Josef Birker: Kempen. Droste Verlag GmbH, Düsseldorf 1981, ISBN 3-7700-0603-8.
Jakob Hermes: Das alte Kempen. Eine Stadt im Spiegel der Jahrhunderte. Krefeld 1982.
Josef Reuter: Frommes Kempen. Heiligenhäuschen, Wegkreuze und andere sakrale Kleinkunstwerke im Gebiet der Stadt Kempen. Pfarrgemeinde St. Marien, Kempen 1987.
Ulrich Stevens, Friedhelm Weinforth, Carsten Sternberg: Stadt Kempen am Niederrhein. Hrsg.: Rheinischer Verein für Denkmalpflege und Landschaftsschutz. Rheinische Kunststätten, Heft 44, Neuss 1989, ISBN 3-88094-645-0.
Friedhelm Weinforth: Campunni – Kempen. Geschichte einer niederrheinischen Stadt. Schriftenreihe des Kreises Viersen, Band 39,1. Viersen 1993.
Friedhelm Weinforth: Campunni – Kempen. Geschichte einer niederrheinischen Stadt – Aufsätze –. Schriftenreihe des Kreises Viersen, Band 39,2. Viersen 1993, ISBN 3-928441-16-7.
Veronika Schmitz: Wer war das? Kempener Straßennamen erinnern an Persönlichkeiten, [Krefeld] 1994.
Josef Reuter: Thomas von Kempen in Kempen. Verehrung und Erinnerung. Pfarrgemeinde St. Marien, Kempen 1996.
Hanns Peter Neuheuser: Die Handschriften des Propsteiarchivs Kempen. Köln 1999, ISBN 3-412-14097-X.
Axel Küppers, Philipp Wachowiak: Menschen in Kempen. Brühl 2002, ISBN 3-936285-03-9.


== Արտաքին հղումներ ==

Webseite der Stadt Kempen
Bilderalbum der Stadt und Burg Kempen Archived 2018-07-02 at the Wayback Machine.
Kempedia – Kempen-Wiki zum Mitmachen.
Min Kempe Archived 2017-09-18 at the Wayback Machine. – Nostalgie-Webseite.
Kreisarchiv: Findbuch Kempen (PDF; 310 kB) Archived 2021-09-28 at the Wayback Machine.
[1] Պաշտոնական կայքէջը
Փերի Ռիվզ

Փերի Ռիվզ (անգլ.՝ Perrey Reeves նոյեմբերի 30, 1970(1970-11-30), Նյու Յորք, Նյու Յորք, ԱՄՆ), ամերիկացի դերասանուհի, որը առավել հայտնի է HBO-ի Մելիսա Գոլդի «Անտուրաժ» կատակերգական հեռուստասերիալի իր դերով։


== Կյանք և կարիերա ==
Փերի Ռիվզը ծնվել է Նյու Յորքում, սակայն մեծացել է Նյու-Գեմփշիրում՝ գիտնականների ընտանիքում։ Ֆրանսիայում և Իտալիայում ուսումը ավարտելուց հետո, վերադարձել է ԱՄՆ և որոշել է յուրացնել դերասանի մասնագիտությունը։ 80-ական թվականների վերջին նա հայտնվել է մի քանի հեռուստասերիալներում, որից հետո նշանավոր դեր է ստացել 1991 թվականի «Մանկական խաղ 3» ֆիլմում։
Ռիվզն իր կարիերայի ընթացքում հայտնվել է մի քանի տասնյակ հեռուստաշոուներում և ֆիլմերում։ Նա առավել հայտնի է HBO-ի Մելիսա Գոլդի «Անտուրաժ» կատակերգական հեռուստասերիալում խաղացած դերով, որտեղ նկարահանվել է 2004-2011 թվականներին։ Շոուի մյուս դերասանների հետ միասին նա մի քանի անգամ առաջադրվել է ԱՄՆ կինոդերասանների գիլդիա մրցանակի՝ կատակերգական սերիալում լավագույն դերասանական կազմի համար։
Մեծ էկրանին Ռիվզն առաջին հերթին հայտնի է Ուիլ Ֆերրելի «Հին դպրոց» և «Միստր և միսիս Սմիթ» ֆիլմերում խաղացած դերերով, ինչպես նաև նկատվել է «Չբացահայտվածը» և «Ամերիկյան երազանք» ֆիլմերում։ Բացի այդ, նա նկարահանվել է 90-ական թվականների մի քանի անկախ ֆիլմերում, որոնցից ամենանշանավորը 1998 թվականի «Ծխային ազդանշաններ» դրաման է եղել, որն առաջին անգամ ցուցադրվել Է «Սանդես» կինոփառատոնի շրջանակներում։ Հեռուստատեսությամբ նա նաև տարբեր տարիների եղել է բազմաթիվ սերիալների հյուր, այդ թվում՝ «Ջամփ սթրիթ 21», «Նա գրել է սպանություն», «Գաղտնի նյութեր», «C.S.I.։ Հանցագործության վայրը», «Գրեյի անատոմիա», «Մասնավոր պրակտիկա», «Ուրվականների հետ խոսողը», «Կասլ», «Հավայի 5.0», «Սպիտակ օձիք» և «Ծովային ոստիկանություն։ Հատուկ բաժին»։
2012 թվականի սեպտեմբերին հայտարարվել է, որ Փերի Ռիվզը խաղալու է Ջերի Բրուքհայմերի «Ամուսինների և կանանց գաղտնի կյանքը» համանուն վեպի էկրանավորումը պիլոտային ֆիլմի գլխավոր դերերից մեկը, հարուստ արվարձանի կյանքի մասին, որտեղ տեղի է ունեցել նրա բնակիչներից մեկի առեղծվածային սպանությունը։
2015 թվականի հունիսի 12-ին Փերին ամուսնացել է թենիսի մարզիչ Աարոն Ֆոքսի հետ, որին հանդիպել է իրենց հարսանիքից 2 տարի առաջ։ Ամուսինները ունեն դուստր՝ Ֆինեքս Դելֆին Ֆոքսը։


== Ֆիլմագրություն ==


== Ծանոթագրություններ ==


== Արտաքին հղումներ ==
Перри Ривз Internet Movie Database կայքում
Մենտալիզմ

Մենտալիզմ (անգլ.՝ Mentalism, հոգեբանական փորձարկումների վարպետություն), կատարողական արվեստի տեսակ, հոգեբանական փորձարկումների, փորձերի և  «էքստրասենսոր» ունակությունների, ինչպես օրինակ հեռազգացության, պայծառատեսության, տելեկինեզի, ինչպես նաև հիշողության բացառիկ կարողությունների և արագ հաշվարկման հանրային ցուցադրությունն է։ Մենտալիզմին կարող ենք դասել նաև հիպնոսը, որպես բեմական արվեստ։


== Պատմություն ==
Մենտալիզմը երկար պատմություն ունի։ Մոգերը, կախարդնեը և հրաշագործները, մարգարեները և գուշակները հայտնի են անտիկ ժամանակներից, նրանց մասին տեղեկությունները պահպանվել են մեզ հասած հին հունական և հին հռոմեական տեքստերում, Հին Կտակարանում և բազում այլ պատմական աղբյուրներում։ Որպես արվեստի տեսակ մենտալիզմը զարգացավ 19-րդ դարում՝ հասարակության մեջ սպիրիտիզմի և  ոգեմիջնորդության հանդեպ հետաքրքրության առաջացման հետ կապված։


== Կատարողական մոտեցում ==
Մենտալիզմն օգտագործում է իլյուզիոնիզմի այլ տեսակների նման սկզբունքներ և հնարքներ։ Կատարողներից (միստիֆիկատորները)  ոմանք հայտարարում են, որ իրականում էքստրասենսոր ունակություններ ունեն (Վոլֆ Մեսսինգ, Ուրի Գելլեր), մյուսները պնդում են, որ նրանց կատարումների մեջ ոչ մի գերբնական երևույթ չկա (Դերրեն Բրաուն), որ նրանց համարներում կիրառվում են գիտության նվաճումները և մարդկային գիտակցության և ֆիզիոլոգիայի մասին ունեցած գիտելիքները։
Որոշ մենտալիստներ տարանջատում են իրենց արվեստը բեմական մոգության մյուս բոլոր տեսակներից, սակայն բազում ելույթներում համադրվում են ինչպես հոգեբանական փորձարկումների, այնպես՝ իլյուզիայի տարրեր։


== Մշակույթում ==
2008 թվականին ԱՄՆ-ում նկարահանվեց «Մենտալիստը» սերիալը, որտեղ պատմվում է CBI խորհրդատուի՝ Պատրիկ  Ջեյնի և այն մասին, թե ինչպես է նա օգնում հետաքննել սպանությունների մասին գործերը։
Shpongle “Nothing Lasts...” նախագծի  3-րդ ստուդիական ալբոմի 13-րդ կատարումն ունի “Mentalism” անվանումը։


== Ծանոթագրություններ ==


== Գրականություն ==
Կրեսկին։ Մենտալիստ
Սայմոն Ուինտրոպ։ Մենտալիստ
Theodore Annemann: Practical Mental Effects
Theodore Annemann: Practical Mental Magic
Banachek: Psychological Subtleties 1-3
Borodin: Final Curtain
Tony Corinda: 13 Steps To Mentalism
Erich Juhn: Leben und Taten des Hellsehers Henryk Magnus
Devin Knight: The Blindfolded Car
The Amazing Kreskin: Kreskin’s Fun Way to Mind Expansion: Mental Techniques You Can Master
Wilfried Kugel: Hanussen
Peter Lamont: The First Psychic
Ted Lesley: Mental Mind Up
Utz Napierala: Geistes-Blitze
Perkeo, Geheimnisse der Parapsychologie
Perkeo, Im Bannkreis der Psychometrie
James Randi: Conjuring, The Truth of Uri Geller
Wonder Man Fred: Semi Mental Journey
Ian Rowland: The Full Fact Book of Cold Reading


== Մենտալիստների համայնքներ և հավաքներ ==
Psychic Entertainers Association.
PSYCRETS The British Society of Mystery Entertainers
Mind Summit 2014 – The 1st All-European Mentalism Convention
Բագառիճ

Բագառիճ, ավան (գյուղ) Բարձր Հայք նահանգի Դերջանի գավառում, իսկ ավելի ուշ՝ Արևմտյան Հայաստանում, Էրզրումի վիլայեթի Երզնկայի գավառում։ Գտնվում էր Երզնկայից արևելք, Մամախաթուն քաղաքից հյուսիս, Բագառիճ Փոքր գյուղից 2 կմ հեռավորության վրա, խոր ձորի մեջ։


== Անվանումներ ==
Բագառիճ գյուղն ունեցել է հետևյալ անվանումները. Բագահառիճ, Բագայառիճ, Բագայառինճ, Բագայառինչ, Բագայառինջ, Բագայառիջ, Բագայռիճ, Բագառին Մեծ, Բագառին Ներքին, Բագառինջ, Բագառիճ Մեծ, Բագառիչ, Բագառիջ, Բակահառիճ, Բակայառիճ, Բաքերեջ, Բեգերիճ, Բեգեռին Ներքին, Բեգեռինչ, Բեգեռիջ, Բեգեռիջ Ներքին, Պեգառիչ, Պեգարիչ, Պեկերիչ, Պեկերիջ, Պեկկերիչ, Պեկյառիջ, Փեքերիչ, Փեքեռիջ, Փեքերիկ, Փեքերինջ, Փեքերիջ, Փեքերիջ Ներքին։


== Աշխարհագրություն ==
Ավանի միջով հոսում էր Եփրատի Ձոր վտակը, որը ավանից 15 կմ հարավ-արևելք միանում է մայր գետին։


== Պատմություն ==
Ավանը գտնվել է Կարին-Տրապիզոն ճանապարհի վրա և հին ժամանակներից ի վեր եղել է խոշոր հանգուցային զուտ հայաբնակ բնակավայր։
Բնակչության խոսվածքը մոտ էր Կարնո բարբառին։
Բնակիչները տեղահանվել են առաջին համաշխարհային պատերազմի տարիներին․ մի մասը զոհվել է, փրկվածները տարագրվել են օտար երկրներ։


== Բնակչություն ==
1872-1873 թվականներին ուներ 80 տուն, իսկ 1909 թվականին` 150 տուն` 1800 հայ և նույնքան էլ թուրք բնակիչ։


== Տնտեսություն ==
Զբաղվում էին երկրագործությամբ, անասնապահությամբ, արհեստներով։


== Ճարտարապետություն ==
Ավանն ուներ երկու թաղ, որոնք գտնվում էին բլուրների զառիթափ փեշերի վրա։ Տները մեծ մասամբ մի հարկանի էին, փայտե տափակ տանիքներով, բարեկարգ էին և հարմարավետ։


=== Պատմամշակութային կառույցներ ===
Տիգրան Մեծի ժամանակ (մ.թ.ա. I դար) ավանում կառուցվել է Միհր աստծո մեհյանը։ Տաճարի գտնվելու վայրի մոտակայքում պահպանվել են հին բերդի ավերակներ։
Ձոր գետակի աջ ափին գտնվում էր Ս. Հակոբ եկեղեցին (կամ վանքը)։ Ավանից վերև` ձորի աջ ափին գտնվում էր Ուներ Ս. Աստվածածին հին եկեղեցին։ Ավանի ձախակողմյան թաղամասում մինչև 1915 թվականը պահպանվում էր Ս. Սարգիս եկեղեցու ավերակները։
Բագառիճից 1.5 կմ արևելք գտնվում էր Վարի վանք ավերակ մեծ եկեղեցին։


== Կրթություն ==
Ս. Հակոբ եկեղեցուն կից գործում էր վարժարան, որն ուներ 150 աշակերտ։ Ձոր գետի ձախ ափին բաղոքական հայերն ունեին իրենց վարժարանը և ժողովարանը։


== Անվանի մարդիկ ==
Բագառիճում է ծնվել Նեմեսիս գործողության կարկառուն ներկայացուցիչ, հայ ազգային–ազատագրական շարժման գործիչ Սողոմոն Թեհլիրյանը։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Սսի մատենադարան

Սսի մատենադարան (Կիլիկիայի թագավորական գրադարան)։ Մատենադարանում հավաքվել ու պահվել են հայկական Կիլիկիայի դպրոցներում ու գրչության կենտրոններում ստեղծված մշակութային արժեքները, համալրվել է նաև նվիրատվություններով։ Առաջին ձեռագիրը 1222 թվականի մի Ավետարան է։ Սսի մատենադարանի ձեռագիր մատյաններ, այդ թվում «Ութ նկարիչների ավետարան» կոչվող մատյանը պահվում է Երևանի Մեսրոպ Մաշտոցի անվան Մատենադարանում (№7651)։ Սսի Մատենադարանի ձեռագրեր են պահպանվում նաև Երուսաղեմի, Վենետիկի և Վիեննայի մատենադարաններում։


== Գրականություն ==
Ա լ ի շ ա ն Ղ․, Սիսուան, Վնտ․, 1885։ Ա․ Մաթնոսյան
Մեղուջուր

Մեղուջուր, գյուղ Արևմտյան Հայաստանում, Էրզրումի վիլայեթի Թորթումի գավառակում։ Գտնվում էր Թորթում գետի ակունքների տարածքում։
Բնակչության մասին տվյալներ չեն պահպանվել։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
2000 и одна ночь

2000 и одна ночь, առաջին բալլադ թողարկումը «Արիա» ռոք խմբի, թողարկվել է 1999 թվականին։


== Ստեղծման պատմություն ==
Ալբոմը սկզբից ստեղծվել է, որպես լիրիկական բալլադ, հետո գրվել է նորից, բայց թողարկել է երկու նոր կոմպոզիցիա՝ «Потерянный рай» և «Кто ты?»։ Ընդհանուր երգի երաժշտությունը գրել է Սերգեյ Տերենտևը, իսկ խոսքերի հեղինակն է Մարգարիտա Պուշկինը։
Նախնական անվանումը ալբոմի եղել է 2000 и одна песня о любви։
Ներկայումս «Потерянный рай»-ը կատարել և շարունակում են կատարել 3 խմբեր՝ «Արիա», «Կիպելով», «Արտերիա»-ն։ 
Եթե «Потерянный рай»-ը դարձել է այցեքարտը խմբի, ապա "Кто ты?" երգը չունի որևէ առանձնահատկություն։


== Կարծիքներ ==


== Ալբոմի երգեր ==


== Կատարողներ ==
Կիպելով- վոկալ
Հոլիստին- կիթառ, մանդոլին
Տերենտև- կիթառ, բեք-վոկալ
Դուբինև-բաս, վոկալ, բեք-վոկալ, վոկալ (9)
Ալեքսանդր Մանյակին- թմբուկ
Եվգենի Շիդլովսկի- ստեղնաշարային (3 - 6, 9, 12)- բեք-վոկալ
Սերգեյ Նաումենկո- ստեղնաշարային (2, 8)


== Ծանոթագրություններ ==


== Արտաքին հղումներ ==
Արիա խմբի պաշտոնական կայքէջ
Կրիմսկ

Կրիմսկ (ռուս.՝ Крымск), քաղաք Ռուսաստանի Դաշնության Կրասնոդարի երկրամասում, հանդիսանում է Կրիմսկի շրջանի վարչական կենտրոնը։


== Աշխարհագրություն ==
Քաղաքը գտնվում է Ադագում գետի ափերին (թափվում է վարնավինյան ջրամբարի մեջ, ջրանցքներով կապվում է Կուբան գետի հետ), Կովկասյան լեռնաշղթայի ստորոտների հյուսիս-արևմտյան մասում։ Գտնվում է Կրասնոդար քաղաքից 102 կմ հարավ-արևմուտք և Նովոռոսիյսկ քաղաքից 53 կմ հյուսիս-արևելք։


== Բնակչություն ==
Ազգային կազմը2010 թվականի համառուսաստանյան մարդահամարի տվյալների համաձայն՝


== Ծանոթագրություններ ==


== Արտաքին հղումներ ==
«Мой Город» հանրագիտարանում քաղաքի մասին
Կրիմսկ քաղաքի պատմությունը Archived 2012-07-14 at the Wayback Machine.
Դավութլու (բլուր)

Դավութլու, բլուր Սուրմալուի դաշտում, Դաշբուռուն գյուղից մի փոքր հյուսիս։ Այս բլրի ստորոտում Հ․ Մկրտչյանը 1886 թվականին գտել է մի սեպագիր արձանագրություն։


== Ծանոթագրություններ ==
Ննջասենյակ Առլում (նկար, Լիխտենշտայն)

«Ննջասենյակ Առլում» (անգլ.՝ Bedroom at Arles), փոփ արտ ոճով նկար, որն ստեղծել է ամերիկացի նկարիչ Ռոյ Լիխտենշտայնը 1992 թվականին։ Այն ստեղծված է յուղաներկով և ակրիլային «Magna» ներկով։ Աշխատանքն ստեղծվել է հոլանդացի գեղանկարիչ Վինսենթ վան Գոգի երեք նկարներից բաղկացած համանուն շարքի հիման վրա։ «Ննջասենյակ Առլում» նկարը Լիխտենշտայնի միակն ստեղծագործությունն է, որում նա փոխառել է այլ աշխատանքի ինտերիեր։ Ներկայումս նկարը պահվում է Ֆիցհյու ֆերմայում (Մերիլենդ նահանգ, ԱՄՆ) Ռոբերտ և Ջեյն Մեյերհոֆի հավաքածուում։


== Պատմություն ==
2003 թվականի օգոստոսի 18-ի դրությամբ նկարը եղել է Ռոբերտ և Ջեյն Մեյերհոֆի մասնավոր հավաքածուում, որը գտնվում է Ֆիցհյու ֆերմայում, որը տեղակայված է ԱՄՆ-ի մայրաքաղաք Վաշինգտոնից հյուսիս մեկուկես ժամվա ճանապարհի վրա է։ Էնդրյու Մելոնից և առաջին հիմնադիրներից հետո Մեյերհոֆները հանդիսանում են Վաշինգտոնի Արվեստի ազգային պատկերասրահի ամենախոշոր նվիրատուները։ «Ննջասենյակ Առլում» նկարը ցուցադրվել է Արվեստի ազգային պատկերասրահում 2009 թվականի հոկտեմբերի 1-ից մինչև 2010 թվականի մայիսի 2-ը։ Նկարի համար էտյուդները 2005 թվականին նվիրվել են Լիխտենշտայնի ժառանգներին և Արվեստի ազգային պատկերասրահի Լիխտենշտայնի ֆոնդին։


== Դետալներ ==

Լիխտենշտայնը բնօրինակի՝ Վան Գոգի նկարի համեմատությամբ իր աշխատանքում կատարել է որոշ փոփոխություններ։ Այսպես, նա փոխել է աթոռները՝ դարձնելով ժամանակակից, ինչպես նաև Վան Գոգի ժամանակակից վերնաշապիկները՝ սպիտակ գործնական վերնաշապիկներով։ Պատերից մեկը պատկերելիս Լիխտենշտայնը կիրառել է Բեն Դեյի կետիկների տեխնիկան, ինչպես նաև հարգանքի տուրք է մատուցել էքսպրեսիոնիստների փորագրություններին՝ նկարում հատակը ծածկելով ալիքավոր գծերով։ Ստեղծագործությունը համարվում է 1900-ական թվականների Լիխտենշտայնի աշխատանքների շարքի մաս, որոնք նվիրված էին տան ինտերիերին, ենթադրաբար «Ննջասենյակ Առլում» նկարի երկրորդ տարբերակի հիման վրա է, որն այժմ պահվում է Չիկագոյի արվեստի ինստիտուտում, ոչ թե մյուս երկուսի։ Լիխտենշտայնը կտրուկ մեծացրել է Վան Գոգի աշխատանքի չափսերը՝ 72 х 90 սանտիմետրից դարձնելով 320 × 420 սմ, ինչպես նաև փոխել է ինտերիերի ոճը՝ գյուղականից բուրժուական՝ վառ դեղին «բարսելոնյան աթոռներ» պատկերելու միջոցով, որոնք 1929 թվականին ստեղծել է գերմանացի ճարտարապետ Լյուդվիգ Միս վան դեր Ռոեն։ Ենթադրաբար Լիխտենշտայնը իր նկարի վրա աշխատել է՝ օգտագործելով «Ննջասենյակ Առլում» նկարի երկրորդ տարբերակի վերարտադրանկարը, որը տպագրվել է 1993 թվականի օրացույցում։
Լիխտենշտայնն ասել է, որ ինքը ջնջել է Վան Գոգի տարբերակը և կատակել, որ դա Վան Գոգի սրտով կլիներ, թեպետ նա նշել է, որ իր «մուլտֆիլմային» ոճի և բնօրինակի միջեև ահռելի հակադրությունն արդեն իսկ ինքն իրենով հումորային է։ Նկարիչը նաև հավելել է, որ իր աշխատանքը իրականացվել է մանրակրկտորեն, իսկ Վան Գոգն իր գլուխգործոցն ստեղծել է ինքնաբերաբար։ Բացի այդ, Լիխտենշտայնը պնդել է, որ Վան Գոգի նկարների իր վերափոխումը չի նվաստացնում վարպետին այնքան, ինչքան Դիեգո Վելասկեսի գործերի վերափոխումը Պաբլո Պիկասոյի կողմից։


== Քննադատություն ==
«Նյու Յորք Թայմս»-ից Քերոլ Ֆոգելը աշխատանքը բնութագրել է որպես «հումորային մեկնաբանություն»։ Ալեյդ Հիդը գույների ընտրությունը, որոնք ներառում են վառ դեղին և վառ փիրուզագույն, նկարագրել է որպես ճչան։


== Ծանոթագրություններ ==


== Արտաքին հղումներ ==
Նկարը Լիխտենշտայնի ֆոնդի կայքում
Ջոուի (հեռուստասերիալ)

Ջոուի (անգլ.՝ Joey), ամերիկյան հեռուստասերիալ, սիթքոմ։ Հանդիսանում է «Ընկերները» սիթքոմի սպին-օֆֆը։ Գլխավոր դերում Մեթ ԼեԲլանկը շարունակում է մարմնավորել Ջոուի Տրիբիանիին։ Միացյալ Նահանգներում հեռուստասերիալի պրեմիերան կայացել է «NBC» հեռուստաալիքի եթերում՝ 2004 թվականի սեպտեմբերի 9-ին՝ զբաղեցնելով «Ընկերների» եթերաժամանակը։
Երկրորդ եթերաշրջանի միջնամասում հեռուստասերիալի ցուցադրությունը կանգ է առնում, սակայն կրկին եթեր վերադառնում 2006 թվականի մարտի 7-ին։
Ի վերջո, ցածր վարկանիշների պատճառով 2006 թվականի մայիսին «NBC»-ն որոշում է դադարեցնել հեռուստասերիալի հեռարձակումը։


== Ծանոթագրություններ ==


== Արտաքին հղումներ ==
Էջը TV.com կայքում Archived 2016-01-20 at the Wayback Machine. (անգլ.)
Կիշկինսկի Իստոկ

Կիշկինսկի Իստոկ (ռուս.՝ Кишкинский Исток), գետ Ռուսաստանում, հոսում է Ալթայի երկրամասում, Ալթայի Հանրապետությունում։ Գետաբերանը տեղակայված է Ստառայա Օբ ձախ ափով՝ 37 կմ հեռավորության վրա։ Գետի երկարությունը 46 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Վերին Օբի ավազանային շրջանին, գետի ջրատնտեսային տեղամասը Օբ գետն է, Բարնաուլ քաղաքից մինչև Նավարասիսկի հէկը։ Գետի գետային ավազանը Չումիշ գետն է՝ մինչև Տոմի։ Ինչպես նաև գետի գետային ավազանը (Վերին) Օբ գետն է՝ մինչև Իրտիշի հետ միախառնման կետը։
Տվյալներն ըստ ջրային ռեսուրսների ֆեդերատիվ տեսչության
Ջրային օբյեկտի, պետական ջրային գրանցման կոդը - 13010200512115200003827
Հիդրոլոգիական ուսումնասիրությունների կոդը - 115200382
Ավազանի կոդը - 13.01.02.005
Հիդրոլոգիական ուսումնասիրությունների հատորի համարը - 15
Թողարկումն ըստ հիդրոլոգիական ուսումնասիրությունների - 1


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Աստերոիդների ցանկ (287301-287400)

Աստերոիդների ցանկ (287201-287300)  • Աստերոիդների ցանկ  • Աստերոիդների ցանկ (287401-287500)
 Աստերոիդների ցանկ (287201-287300)  • Աստերոիդների ցանկ  • Աստերոիդների ցանկ (287401-287500)
Սև լուսին (ֆիլմ)

«Սև լուսին» (անգլ.՝ Black Moon), 1975 թվականին Ֆրանիսա-Գերմանիա-Իտալիա համատեղ նկարահանված կինոֆանտաստիկա։ Ֆիլմի ռեժիսորը ֆրանսիացի Լուի Մալն է։


== Սյուժե ==
Ֆիլմի սյուժեն ծավալվում է գլխավոր հերոսուհու՝ երիտասարդ աղջիկ Լիլիի շուրջ (Քեթրին Հարիսոն)։ Նա որպես վկա է հայտնվում տղամարդկանց և կանանց մինչև ծավալված պատերազմին։ Թաքնվելով պատերազմից մի հինավուրց առանձնատանը՝ նա բախվում է տարօրինակ մարդկանց և հայտնվում երևակայական-անիրական սյուրռեալիստական իրավիճակում։
Ըստ ռեժիսոր Լուի Մալի խոսքերի, ժապավենը պետք է որպես ֆիլմ-երազատեսություն չհամարել, այլ ավելի շուտ «ֆիլմ, որը գտնվում է իրականության սահմաններից դուրս»։
Միևնույն ժամանակ «Սև լուսին» ֆիլմը պարունակում է շատ իրատեսական ենթատեքստ՝ կապված ֆեմինիստական շարժման ակտիվացման հետ։ Ռեժիսոր Լուի Մալը խոստովանում է, որ իր ֆիլմում կապ կա Լուիս Քերոլի «Ալիսը հրաշքների աշխարհում» ստեղծագործության հետ։


== Դերերում ==
Քեթրին Հարիսոն - Լիլի
Թերեզա Գիզե - ծեր լեդի
Ալեքսանդրա Ստյուարտ - Լիլիի քույրը
Ջո Դալլեսանդրո - Լիլիի եղբայրը


== Մրցանակներ և նոմինացիաներ ==
1976 թվականին ֆիլմն արժանացել է «Սեզար» կինոմրցանակի երկու անվանակարգերում՝ լավագույն ձայն և լավագույն օպերատորական աշխատանք։


== Ծանոթագրություններ ==


== Արտաքին հղումներ ==
Black Moon(անգլ.) ֆիլմը Internet Movie Database կայքում
«Black Moon»(անգլ.) ֆիլմը allmovie կայքում:
Black Moon(անգլ.) ֆիլմը Rotten Tomatoes կայքում
Criterion Collection Essay by Ginette Vincendeau
Կվիտի (գյուղ, Կոզելշչինայի շրջան)

Կվիտի (ուկրաիներեն՝ Квіти), գյուղ Ուկրաինայի Պոլտավայի մարզի Կոզելշչինայի շրջանում։
2001 թվականի տվյալներով Կվիտի գյուղում բնակվում էր 41 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ալեքսանդրա Ավստրիյսկայա

Ալեքսանդրա Ավստրիյսկայա (ռուս.՝ Алекса́ндра Алексе́евна Австри́йская, հոկտեմբերի 30, 2000(2000-10-30), Մոսկվա, Ռուսաստան). ռուս գեղասահորդուհի, հանդես է եկել մենասահք ձևում։ Գեղասահքի Ռուսաստանի սպորտի վարպետ։
2016 թվականի նոյեմբերին նվաճել է բրոնզե մեդալ ISU Challenger Series Warsaw Cup-ի մրցաշարում։
2018 թվականի մայիսի 2-ի դրությամբ նա Չմշկասահորդների միջազգային միության վարկանիշում զբաղեցնում է 75-րդ հորիզոնականը։


=== Կենսագրություն ===
Ծնվել է 2000 թվականի հոկտեմբերի 30-ին` Մոսկվայում։ Գեղասահքով սկսել է զբաղվել 2005 թվականից։ Ակումբը`Բանակային կենտրոնական մարզական ակումբ (Մոսկվա)։


=== Ընտանիք ===
Ալեքսանդրան Մարինա Ավստրիյսկայայի դուստրն է` խորհրդային գեղասահորդուհու, ով հանդես է եկել զուգասահքում։


=== Սպորտային ձեռքբերումներ ===
CS: ISU Challenger Series


== Ծանոթագրություններ ==


== Արտաքին հղումներ ==
Александра Австрийская(անգլ.) Չմշկորդների միջազգային միության պաշտոնական կայքում
Александра Австрийская Archived 2019-08-11 at the Wayback Machine. на сайте ЦСКА

Станислава Константинова на Fskate.ru
Ալաբալանիցա

Ալաբալանիցա, Ալա բալա նիցա, 2011 թվականին «Eskiz studio»-ի նկարահանած հայկական կատակերգական ինտերակտիվ ֆիլմ։


== Սյուժե ==
Գլխավոր հերոսները՝ անասնաբույժ Ցոլակ Կարպիչն ու շենքեր կառուցող Սևակը, տարբեր պատճառներով ընկնում են կոմայի մեջ և իրարից անկախ նույն պահին հանդիպում դժոխք-դրախտ սահմանագծին, որտեղ ստանում են հանձնարարություն, որի կատարումից էլ կախված է իրենց՝ կոմայից դուրս գալը։


== Դերերում ==


== Երաժշտությունը ֆիլմի օգտագործման մեջ ==
1. Լուի Արմսթրոնգ - "What a wonderful world"
2. Կարլ Օրֆֆ - "Carmina burana"
3. Ջուլիո Կաչչինի - "Ave Maria"
4. Կոնստանտին Օրբելյան - "Երևանյան մեղեդի"
5. Միշո - "Կատաֆալկա"
6. Лебе (Լյուբե) - "Гимн России", (Ռուսաստանի օրհներգը)
7. Յալլա


== Մեջբերումներ ֆիլմի մասին ==


== Ծանոթագրություններ ==


== Արտաքին հղումներ ==
Ալաբալանիցա ֆիլմը ՅուԹյուբում
Խորխե

Խորխե (իսպաներեն` Jorge), հունական ծագումով իսպանական անուն է, համապատասխանում է հայկական Գևորգ անվանը։


== Կրողները ==
Խորխե Լուիս Բորխես (Jorge Luis Borges, 1898-1986 թթ.)` արգենտինացի գրող և թարգմանիչ
Խորխե Ռոլդան (Jorge Roldán Popol, *1940 թ.)` գվատեմալացի ֆուտբոլային մարզիչ և նախկին կիսապաշտպան
Խորխե Սալամեա (Jorge Zalamea, 1905-69 թթ.)` կոլումբիացի գրող
Սեմեյկինո (գյուղ, Պուտիվիլի շրջան)

Սեմեյկինո (ուկրաիներեն՝ Сімейкине), գյուղ Ուկրաինայի Սումիի մարզի Պուտիվիլի շրջանում։
2001 թվականի տվյալներով Սեմեյկինո գյուղում բնակվում էր 80 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
(7365) Սեջոնգ

Անվան այլ կիրառումների համար տե՛ս՝ Սեջոնգ (այլ կիրառումներ)(7365) Սեջոնգ (անգլ.՝ Sejong), աստերոիդ աստերոիդների հիմնական գոտում։ Հայտնաբերվել է 1996 թվականի օգոստոսի 18-ին Կաձուրո Վատանաբեի կողմից Սապորոյում։
Միջին հեռավորությունը Արեգակից կազմում է 2,209253 ա. մ., առավելագույնը մոտենում է 1,7409 ա. մ. հեռավորության վրա և հեռանում 2,6776 ա. մ.։ Արեգակի շուրջ մեկ ամբողջական պտույտ է կատարում 1199,41 երկրային օրվա ընթացքում, իր ուղեծրով շարժվելով միջինում 0,300148 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 6,82° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(7365) Սեջոնգ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Օստյոր (քաղաք, Ուկրաինա)

Անվան այլ կիրառումների համար տե՛ս՝ Օստյոր (այլ կիրառումներ)Օստյոր (ուկրաիներեն՝ Остер), քաղաք Ուկրաինայի Չեռնիգովի մարզի Կոզելեցի շրջանում։
2009 թվականի տվյալներով Օստյոր քաղաքում բնակվում էր 6 524 մարդ։ Բնակավայրը զբաղեցնում է 14,13 կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
Լապտևո (գյուղ, Պավլովսկի շրջան)

Անվան այլ կիրառումների համար տե՛ս՝ ԼապտևոԼապտևո (ռուս.՝ Лаптево), գյուղ Ռուսաստանի, Նիժնի Նովգորոդի մարզի Պավլովսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ապոստոլոս Վելիոս

Ապոստոլոս Վելիոս (հուն․՝ Απόστολος Βέλλιος, հունվարի 8, 1992(1992-01-08), Սալոնիկ, Հունաստան), հույն ֆուտբոլիստ, «Նոթինգհեմ Ֆորեստ» ակումբի և Հունաստանի հավաքականի հարձակվող։


== Կարիերա ==


=== Ակումբային ===

Վելիոսն իր պրոֆեսիոնալ կարիերան սկսել է 2008 թվականին «Իրակլիս» ակումբում։ Իր նորամուտը հիմնական թիմում կատարել է 2009 թվականի ապրիլի 26-ին՝ Կսանտի ակումբի դեմ խաղում, երբ դուրս է եկել փոխարինման Հունաստանի առաջնության 2008/09 մրցաշրջանի վերջին խաղում։ Իր առաջին գոլը «Իրակլիս» ակումբում խփել է 2009 թվականի նոյեմբերի 7-ին՝ «Կարաիսկակիս» մարզադաշտում գրավելով «Օլիմպիակոս» ակումբի դարպասը։
Հունաստանի առաջնության 2010/11 մրցաշրջանի կեսերին երիտասարդ հարձակվողը իր խաղով գրավել է  հունական այնպիսի ակումբների ուշադրությունը, ինչպիք էին «Օլիմպիակոսը» և ԱԵԿ ակումբը, սակայն նախընտրել է կարիերան շարունակել ուրիշ առաջնությունում և 2011 թվականի հունվարի 31-ին տեղափոխվել է անգլիական «Էվերթոն» ակումբ, որտեղ սկսել է խաղալ երկրորդ կազմում։
«Էվերթոնի» հիմնական կազմում Վելիոսն իր նորամուտը կատարել է 2011 թվականի ապրիլի 2-ին՝ դուրս գալով փոխարինման «Աստոն Վիլլա» ակումբի դեմ խաղի 80-րդ րոպեին։
«Էվերթոն» ակումբում իր առաջին գոլը Վելիոսը խփել է 2011 թվականի սեպտեմբերի 17-ին՝ «Ուիգան» ակումբի դեմ խաղում, որում «Էվերթոնը» հաղթել է 3։1 հաշվով, իսկ Վելիոսի գոլը դարձել է հաղթական։ Լիվերպուլի ակումբի կազմում իր երկրորդ գոլը Վելիոսը խփել է 2011 թվականի հոկտեմբերի 15-ին՝ գրավելով «Չելսի» ակումբի դարպասը։ Ֆուտբոլիստը դուրս է եկել փոխարինաման այն ժամանակ, երբ խաղի հաշիվը 3։0 էր հօգուտ լոնդոնյան ակումբում, և խաղադաշտ դուրս գալուց 18 վայրկյան անց նա կարողացել է կրճատել հաշվի տարբերությունը, բայց խաղն ավարտվել է «Չելսիի» հաղթանակով (1։3)։ «Էվերթոն» ակումբի կազմում Վելիոսը 2011/12 մրցաշրջանում ընդհանուր առմամբ մասնակցել է 13 խաղի, խփել 3 գոլ և ճանաչվել է ակումբի լավագույն երիտասարդ խաղացող մրցաշրջանում։


=== Հավաքականում ===
Վելիոսը հանդես է եկել Հունաստանի տարբեր տարիքային խմբերի պատանեկան հավաքականներում։ 2011 թվականին սկսել է խաղալ երիտասարդական հավաքականում։


== Վիճակագրություն ==


=== Ակումբային ===
2014 թվականի ապրիլի 5-ի դրությամբ


== Ձեռքբերումներ ==
«Էվերթոն» ակումբի տարվա երիտասարդ խաղացող – 2011/12


== Ծանոթագրություններ ==


== Արտաքին հղումներ ==
Ֆուտբոլիստի էջը (անգլ.) «Էվերթոնի» պաշտոնական կայքում
Ֆուտբոլիստի էջը (անգլ.) soccerbase.com կայքում
Պրոֆիլը transfermarkt.com կայքում(անգլ.)
Չերնովայա (Կումիրի վտակ)

Անվան այլ կիրառումների համար տե՛ս՝ Չերնովայա (այլ կիրառումներ)Չերնովայա (ռուս.՝ Черновая), գետ Ռուսաստանում, հոսում է Ալթայի երկրամասում, Ալթայի Հանրապետությունում։ Գետաբերանը տեղակայված է Կումիր գետի ձախ ափով՝ 42 կմ հեռավորության վրա։ Գետի երկարությունը 14 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Վերին Օբի ավազանային շրջանին, գետի ջրատնտեսային տեղամասը Կատուն գետն է, գետի ենթաավազանը Բիա և Կատուն գետերն են։ Գետի գետային ավազանը (Վերին) Օբ գետն է՝ մինչև Իրտիշի հետ միախառնման կետը։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 13010200312115100009037
Հիդրոլոգիական ուսումնասիրությունների կոդը -  115100903
Ավազանի կոդը - 13.01.02.003
Հիդրոլոգիական ուսումնասիրությունների հատորի համարը - 15
Թողարկումն ըստ հիդրոլոգիական ուսումնասիրությունների - 1


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Կուզյաևո (գյուղ, Ռամենսկի շրջան)

Կուզյաևո (ռուս.՝ Кузяево), գյուղ Ռուսաստանի Մոսկվայի մարզի Ռամենսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Սանջակ Վերին

Սանջակ Վերին, գյուղ Արևմտյան Հայաստանում, Դիարբեքիրի վիլայեթի Մարդինի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Դիարբեքիրի նահանգի հայաբնակ բնակավայրեր


== Ծանոթագրություններ ==
Մ.թ.ա. 426


== Դեպքեր ==


== Ծնունդներ ==


== Մահեր ==
Ամստելվեյն

Ամստելվեյն (հոլ.՝ Amstelveen ( արտասանություն)), համայնք Նիդերլանդների Հյուսիսային Հոլանդիա մարզում։ Տարածքը 41,56 կմ² է, բնակչությունը՝ 82.462 (2011 թ.)։ Մեկ շնչի տարեկան միջին եկամուտը 16.200 եվրո է։
Պահկլա

Պահկլա (էստ․՝ Pahkla), գյուղ Էստոնիայի Ռապլամաա նահանգի Կոհիլա շրջանում։
2011 թվականի տվյալներով գյուղում բնակվում էր 157 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Պետրուխնովո (գյուղ, Ստարոռուսկի շրջան)

Պետրուխնովո (ռուս.՝ Петрухново), գյուղ Ռուսաստանի Նովգորոդի մարզի Ստարոռուսկի շրջանի կազմում։
Բնակչությունը 2011 թվականին գրանցված տվյալներով կազմում էր 12 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Սթիվ Բուշեմի

Սթիվ Բուշեմի (անգլ.՝ Steve Buscemi, դեկտեմբերի 13, 1957(1957-12-13)[…], Բրուքլին, Նյու Յորք), ամերիկացի ժամանակակից դերասան, ռեժիսոր։
Խաղացել է 100-ից ավելի գեղարվեսատական և հեռուստատեսային ֆիլմերում, 12 ֆիմի ռեժիսոր է, 6 ֆիլմի պրոդյուսեր։ 2012 թվականին ստացել է Ոսկե Գլոբուս։
Առավել հայտնի ֆիլմերից են «Միլլերի խաչմերուկը», «Բարտոն Ֆինկ», «Բիլլի Բաթգեյթ», «Կատաղած շներ», «Քրեական ընթերցվածք», «Դեսպերադո», «Ֆարգո», «Օդային բանտ», «Մեծն Լեբովսկին», «Արմագեդոն» և այլն։


== Ծանոթագրություններ ==
(6023) Ցույաշիմա

(6023) Ցույաշիմա (անգլ.՝ Tsuyashima), աստերոիդ աստերոիդների հիմնական գոտում։ Հայտնաբերվել է 1992 թվականի հոկտեմբերի 26-ին Կին Էնդատեի և Կաձուրո Վատանաբեի կողմից Կիտամիում։
Միջին հեռավորությունը Արեգակից կազմում է 2,357839 ա. մ., առավելագույնը մոտենում է 2,0121 ա. մ. հեռավորության վրա և հեռանում 2,7036 ա. մ.։ Արեգակի շուրջ մեկ ամբողջական պտույտ է կատարում 1322,42 երկրային օրվա ընթացքում, իր ուղեծրով շարժվելով միջինում 0,272228 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 7,09° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(6023) Ցույաշիմա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Կուրտ Լևին

Կուրտ Ցադեկ Լևին (գերմ.՝ Kurt Zadek Lewin, սեպտեմբերի 9, 1890(1890-09-09)[…], Մոգիլնո, Kuyavian-Pomeranian Voivodeship, Լեհաստան - փետրվարի 12, 1947(1947-02-12), Նյութոնվիլ, Միդլսեքս շրջան, Մասաչուսեթս, ԱՄՆ), գերմանացի, ապա և ամերիկացի հոգեբան, ում գաղափարները մեծ ազդեցություն են ունեցել ամերիկյան սոցիալական հոգեբանության և այլ դպրոցների ու ուղղությունների, հատկապես՝ Լև Վիգոտսկու «Վիգոտսկու շրջանի» մշակութային զարգացման տեսության վրա։ Շատ հարցեր, որոնցով նա զբաղվել է, դարձել են հոգեբանների համար հիմնարար. դրանց թվին են պատկանում՝ պահանջների մակարդակի, խմբային դինամիկայի, սոցիալական պերցեպցիայի, խաղային իրադրությունների, հաջողության ձգտման ու անհաջողությունից խուսափելու, ժամանակավոր հեռանկարի հարցերը։


== Կենսագրություն ==
Կուրտ Ցադեկ Լևինը ծնվել է պրուսական Մոգիլնո քաղաքում, հրեաների ընտանիքում։ Առաջին համաշխարհային պատերազմի սկզբում զորակոչվել է գերմանական բանակ, դեմոբիլիզացվել է վնասվածքից հետո։ Շարունակել է կրթությունը Բեռլինի Հումբոլդտի անվան համալսարանում Կառլ Շտումպֆի ղեկավարությամբ (1848—1936)։ 1933 թվականի օգոստոսին նասցիտների՝ իշխանության գալուց հետո արտագաղթել է ԱՄՆ։ Առավել ուշ՝ Լևինը գլխավորել է Մասաչուսեթսի տեխնոլոգիական ինստիտուտի Խմբային դինամիկայի հետազոտական կենտրոնը (Research Center for Group Dynamics)։ Թավիսթոքյան մարդկային հարաբերությունների համալսարանից Էրիկ Թրիսթի առաջարկությամբ Լևինը մասնակցել է «Մարդկային հարաբերություններ» (Human Relations) գիտական ամսագրի ստեղծմանը (1947) («Թավիսթոք պաբլիքեյշնս» հրատարակչություն (Tavistock Publications))։


== Գրականություն ==
Կ. Ս. Հոլլ, Գ. Լինդսյեթ «Կուրտ Լևինի դաշտի տեսությունը» Archived 2016-05-10 at the Wayback Machine.


== Ծանոթագրություններ ==


== Արտաքին հղումներ ==
Социальная психология. Групповая динамика Курта Левина. (ռուս.)
Աբաջիև

Աբաջիև (մակեդոներեն՝ Абаџиев, բուլղար․՝ Абаджиев), բուլղարական և մակեդոնական ազգանուն։


== Ազգանունը կրողներ ==
Գեորգի Աբաջիև (1910-1963), մակեդոնացի արձակագիր, լրագրող։
Իվան Աբաջիև (1932-2017), բուլղարացի ծանրորդ։


== Ծանոթագրություններ ==
Ակնալիճ

Ակնալիճ,
գյուղ Հայաստանի Հանրապետության Արմավիրի մարզի Վաղարշապատի տարածաշրջանում, Վաղարշապատից մոտ 9 կմ հարավ-արևմուտք, Արմավիրից մոտ 8 կմ արևելք, Վաղարշապատ-Արմավիր խճուղու վրա։ Բնակավայրը գտնվում է ծովի մակերևույթից 870 մ բարձրության վրա։ Որպես ավան հիմնադրվել է 1954 թվականին։


== Բնակչություն ==
Ըստ ՀՀ 2011 թ. մարդահամարի արդյունքների` Ակնալիճ գյուղի մշտական բնակչությունը կազմել է 2566, առկա բնակչությունը` 2521 մարդ, բնակչության փոփոխությունը ժամանակի ընթացքում` ստորև.


== Տնտեսություն ==
Բնակչությունը զբաղվում է անասնաբուծությամբ, ձկնաբուծությամբ և այգեգործությամբ։


== Պատմական կառույցներ ==
Ակնալճի տարածքում են գտնվում նախնադարյան բերդաշենի մնացորդներ։


== Տես նաև ==
Ակնալիճի պատմության և մշակույթի անշարժ հուշարձանների ցանկ (Արմավիրի մարզ)


== Ծանոթագրություններ ==


== Արտաքին հղումներ ==
Էջը Արմավիրի մարզպետարանի կայքում(չաշխատող հղում)
Համայնքի ղեկավարի Էջը Արմավիրի մարզպետարանի կայքում Archived 2014-11-07 at the Wayback Machine.
Ալեքսանդր Կոզմեսկու

Ալեքսանդր Կոզմեսկու (ռումիներեն՝ Alexandru Cosmescu, մայիսի 24, 1922(1922-05-24), Յասի, Ռումինիայի թագավորություն և Vorniceni, Strășeni District, Մոլդովա - սեպտեմբերի 29, 1989(1989-09-29) կամ սեպտեմբերի 26, 1989(1989-09-26), Քիշնև, Մոլդովական ԽՍՀ, ԽՍՀՄ), մոլդովացի գրող, դրամատուրգ, թարգմանիչ։


== Կենսագրություն ==
Ալեքսանդր Կոզմեսկուն ծնվել է 1922 թվականին ինտելիգենտ ռումինա-հրեական ընտանիքում։ Ապագա գրողի մանկությունն անցել է Կելերաշի շրջանի Վորնիչեն գյուղում, այնուհետև ընտանիքը տեղափոխվել է Քիշնև, որտեղ էլ ավարտել է Ալեքսանդր Դոնիչի անվան գիմնազիան (Liceul Alexandru Donici)։ 1938 թվականին գիմնազիայի «Ликурич» ամսագրում ներկայացրել է իր բանաստեղծությունները։ Մոր վաղաժամ մահից հետո, հանձնելով բակալավրի քննությունները, մեկնել է հոր հայրենի Պիտեշտ քաղաք, ընդունվել Կլուժ-Նապոկայի համալսարանի բժշկական ֆակուլտետ, որտեղից 1943 թվականին զորակոչվել է ռումինական բանակ։ 1945 թվականին քաղաքային 3-րդ հիվանդանոցում աշխատել է որպես բուժակ, հոկտեմբերի 17-ին եղել է «Tineretul Moldovei» (Մոլդովայի երիտասարդություն) թերթի հատուկ թղթակից։ Ուղարկվել է ուսանելու Կենտրոնական կոմերիտական կոմիտեին կից բարձրագույն լրագրության դասընթացների, որից հետո սկսել է ինքնուրույն հրատարակվել։
Մահացել է 1989 թվականին։ Թաղված է Քիշնևի կենտրոնական գերեզմանատանը։


== Ստեղծագործություններ ==
Կոզմեսկուի առաջին բանաստեղծություններից մեկը՝ «Խաղողի սարեր» վիպակը, լույս է տեսել 1950 թվականին։ Վիպակում նկարագրվում է կոլտնտեսային կյանքի հիմնադրումը բեսարաբիական մի գյուղում։ Ստեղծագործող մտավորականության մասին է պատմում «Հեռաստանները» (1954) վիպակը։ Կոզմեսկուի վիպակների և պատմվածքների ժողովածուները լույս են տեսել Քիշնևում և Մոսկվայում։
Զբաղվել է նաև թարգմանությամբ։ Մոլդավերեն է թարգմանել Նիկոլայ Գոգոլի, Մաքսիմ Գորկու, Վլադիմիր Կորոլենկոյի, Իլյա Էրենբուրգի և այլոց ստեղծագործությունները։


== Պարգևներ, մրցանակներ ==
«Պատվո նշան» շքանշան (1960)


== Հիշատակ ==
Կոզմեսկուի պատվին փողոցներ են անվանակոչվել Քիշնևում (նախկին Լոմոնոսով փողոցը Մալիյ Մալին շրջանում) և Ունգենում։ Գրողի տան պատին փակցվել է նրա հուշատախտակը։ Ալեքսանդր Կոզմեսկուի անունն է կրում Քիշնևի քաղաքային գրադարանը։


== Ընտանիք ==
Կոզմեսկուն ամուսնացել է երեք անգամ։ Ավագ դուստրը՝ Գաբրիելան, ապրում է Ռումինիայում, որդին՝ Յուրին, Իսրայելում, կրտսեր որդին՝ Ալեքսանդր Կոզմեսկու կրտսերը (ծնված՝ 1985), ապրում է Քիշնևում, մոլդովական և ռումինական մամուլում հանդես է գալիս ռումիներեն բանաստեղծությունների և էսսեների հրապարակումներով։


== Ծանոթագրություններ ==
Ընճղակ

Ընճղակ (թուրքերեն՝ Altınçevre), գյուղ Արևմտյան Հայաստանում, Խարբերդի վիլայեթի Խոզաթի գավառակում։


== Աշխարհագրություն ==
Տարածքը լեռնային էր և ճանապարհազուրկ։


== Պատմություն ==
Գյունղ ավերվել է, իսկ հայ բնակիչները կոորվել կամ բռնությամբ տեղահանվել են 1915 թվականի Մեծ եղեռնի ժամանակ։


== Բնակչություն ==
XIX դարի վերջերին ուներ 35 տուն՝ 280 հայ և 30 տուն՝ 150 քուրդ բնակիչ։


== Պատմամշակութային կառույցներ ==
Ընճղակն ուներ Ս. Մինաս (կամ  Ս. Սարգիս) անունով եկեղեցի։


== Կրթություն ==
Եկեղեցուն կից գործում էր վարժարան։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Խարբերդի նահանգի հայաբնակ բնակավայրեր


== Ծանոթագրություններ ==
Սքոտլենդ շրջան (Միսսուրի)

Սքոտլենդ շրջան (անգլ.՝ Scotland County), ԱՄՆ Միսսուրի նահանգի 114 վարչական միավորներից մեկը։ Ընդհանուր տարածությունը 1.134 կմ² է, բնակչությունը՝ 4.843 մարդ (2010 թ. տվյալներով)։ Շրջկենտրոնն է Մեմֆիս բնակավայրը։ Կազմավորվել է 1841 թ.։
Էլսա Գրավե

Էլսա Գրավե կամ Էլսա Մարգարետա Գրավե (շվեդերեն՝ Elsa Margareta Grave, հունվարի 17, 1918(1918-01-17), Åstorp - հունիսի 17, 2003(2003-06-17), Laholm, Հալանդ, Շվեդիա), շվեդ, քնարերգու, վիպասան, դրամատուրգ, բանաստեղծ և նկարիչ։


== Կենսագրություն ==
Էլզա Գրեյվը ծնվել է 1918 թվականին։ Գրեյվի հայրը՝ Կարլ Վոլրաթ Գրեյվը, հանքարդյունաբերության մասնագետ էր, իսկ մայրը՝ Էլզա Ռեգինա Ջարլեն (Järle), ուսուցիչ։ Նրանք ունեին երեք որդի և մեկ դուստր՝ Գրեյվը։ Սկզբում ընտանիքն ապրել է Սկանիայի Գունասթորփ (շվեդերեն՝ Gunnarstorp) պրովինցիայում, 1929 թվականին տեղափոխվել է «Բիլեշոլմ» (շվեդերեն՝ Billesholm)։ 1932 թվականին ընտանիքը տեղափոխվեց Օստորպ կոմունա (շվեդերեն՝ Åstorp), Նայվանգ (շվեդերեն՝ Nyvång): Ընտանիքն ապրում էր ածխի հանքավայրի մոտակայքում, որը հոր աշխատավայրն էր։ Այդտեղ Գրեյվի տեսադաշտում մշտապես մոխրի և խարամի մեծ կույտերն էին, որոնք ամռանը կարող էին առաջացնել մոխրի անձրևներ, որից խոտը կպչուն ու լպրծուն էր դառնում։ Այս պատկերները խորը հետք են թողել նրա ստեղծագործության մեջ։
1938 թվականին Գրեյվը նկարչություն է ուսանում Փարիզում և Ստոկհոլմում գտնվող Իսահակ Գրունեվալդի (շվեդերեն՝ Isaac Grünewald) դպրոցում։ 1942 թվականին նա ավարտել է ռոմանական լեզուներ և արվեստի պատմություն Լունդի համալսարանում։
1943 թվականին նա ներկայացավ որպես վաղ մոդեռնիստ իր Inkräktare (Ներխուժողներ) հավաքածուով։ Գրեյվը զարգացրեց անձամբ իրեն հատուկ սիմվոլիկ ոճը բանաստեղծություններում, որոնք հաճախ քննադատում էին արևմտյան քաղաքակրթությունը։ Նա իր համբավը ձեռք բերեց 1948 թվականին, երբ հրատարակեց բանաստեղծությունների իր երրորդ ժողովածուն՝ «Արդարացում»  (Bortförklaring), «Խոզի ցցված մազերի գիշեր» (շվեդերեն՝ Svinborstnatt, անգլ.՝ Hog's Bristle Night) բանաստեղծությամբ, որը հեղինակի ամենաշատ մեջբերվող բանաստեղծություններից մեկն է։ Այն հնարավոր է, որ մասամբ ոգեշնչված լիներ խոզաբուծարան չպլանավորված այցով և մասամբ՝ կրծքով կերակրման իրավիճակում գտնվող կենդանիների վեգետատիվ զգացողության դրամատիկ փորձով։ Այս բանաստեղծությունն այն ժամանակ անընդունելի էր, քանի որ հիասքանչ պոեզիան խոզանոցի կեղտի մեջ էր ներկայացնում։ Այն մայրության կենդանական բնազդի մասին է։ Բանաստեղծությունը ներկայացնում էր խոզերին խոզանոցում, որոնք գրեթե նկարագրում են մարդուն։
Նա գրել է մայրության, կանանց կյանքի և ընտանեկան հարաբերությունների, սեռականության և աբորտի մասին։ Մայրության թեման մի թեմա է, որին նա հաճախ է անդրադարձել, ներկայացնելով զայրացած, դառնացած մորը, որը դժվարությամբ հաղթահարում է իր առջև դրված խնդիրները, ինչպես Կապույտ երկինքը (Den blåa himlen, 1949 թ.) գրքում, հատկապես Անդրծովյան դիմակահանդես (Djuphausmakerad) պոեմում։ 1989 թվականին, երբ նա հրատարակեց Sataneller- ը, շատ քննադատներ կշտացել էին նրա դաժան մեկնաբանություններից, որոնք լցված էին զայրույթով և հուսահատությամբ։
Գրեյվը նաև գրել է Արիել վեպը 1955 թվականին, որում պատմողը՝ Մարինան, ուզում է ազատվել կնոջ առօրեական դերից։ Նրա Խոզապուխտի շաբաթ (Fläsksabbat) մինի դրաման, որը հրապարակվել է Քնարական երեք փաստարկ (Tre lyriska gräl, 1962) գրքում, իրենից ներկայացնում է արևմտյան նյութապաշտության կործանարար քննադատություն, որը փոխանցվում է Սուրբ Ծննդյան տոների ժամանակ ընտանիքի շատակեր վարքագիծը ներկայացնելով։


== Ստեղծագործություններ ==


== Ծանոթագրություններ ==


== Արտաքին հղումներ ==
Elsa Grave Sällskabet (Elsa Grave Society) (շվեդ.)
Վլադիմիր Միտկևիչ

Միտկևիչ Վլադիմիր Ֆյոդորովիչ (հուլիսի 22 (օգոստոսի 3), 1872, Մինսկ, Ռուսական կայսրություն - հունիսի 1, 1951(1951-06-01), Մոսկվա, ԽՍՀՄ), խորհրդային էլեկտրատեխնիկ։ ԽՍՀՄ ԳԱ ակադեմիկոս (1929, թղթակից անդամ 1927), ՌՍՖՍՀ գիտության և տեխնիկայի վաստակավոր գործիչ (1938)։
Ավարտել է Պետերբուրգի համալսարանը (1895)։ Մասնակցել է ԳՈԷԼՌՈ-ի պլանի մշակմանը։ Աշխատանքները վերաբերում են էլեկտրամագնիսական երևույթների, լարային և ոչ լարային կապի պրոբլեմների, էլեկտրաէներգիայի հաղորդման ուսումնասիրմանը։ Առաջարկել է էլեկտրահաղորման բարձրավոլտ գծերի ֆազերի բաժանումը։ Հեղինակ է էլեկտրատեխնիկայի տեսական հիմունքների մի քանի դասընթացների։ Լենինյան (1928) և ԽՍՀՄ պետական (1943) մրցանակների դափնեկիր։ Պարգևատրվել է Լենինի շքանշանով։
Հնդկական ոզնի

Հնդկական ոզնի (լատ.՝ Paraechinus micropus) անապատային ոզնիների տեսակներից մեկը։ Ոզնիների այս տեսակը ապրում է է Հյուսիսարևմտյան Հնդկաստանի և Պակիստանի անապատային կամ կիսաանապատային հարթավայրերում։ Այս տեսակների հետ հանդիպումների միայն 2%-ը տեղի է ունեցել լեռներում՝ լեռնային աղբյուրների մոտ։ Հնդկական ոզնին նախընտրում է ավազոտ և քարքարոտ հողեր այն վայրերում, որտեղ աճում են ծառերն ու թփերը։ Տարեց թռչունների մարմնի երկարությունը 12,5-17,7 սմ է, իսկ զանգվածը՝ 300-400 գրամ։ Ասեղները բաց շագանակագույն են, ոտքերը` մուգ գույնի։ Ոզնին ունի մուգ դեմք, ճակատը ներկված է մոխրագույն-սպիտակ երանգներով՝ հստակ տեսանելի լայն սպիտակ շերտերով։ Տեսակը հազվադեպ է հանդիպում։


== Պատկերասրահ ==

		
		
		


== Ծանոթագրություններ ==